Stari železnički most (Beograd)
<s>Stari železnički most (ili samo Železnički most) je jedan od dva železnička mosta preko reke Save u Beogradu.</s>

<s>Istorija 
Ovaj most je prvobitno izgrađen 1884. godine i dva puta je rušen.</s><s>Na njegovom mestu stajao je najpre prvi beogradski železnički most, preko kojeg je išla pruga koja je spajala Beograd i Zemun.</s><s>Taj most je otvoren 20. avgusta 1884. godine, stajao je na šest kamenih stubova i bio je dugačak 462 metra i težak 7.200 tona.</s><s>Srušen je u Prvom svetskom ratu, obnovljen 1919. godine i ponovo srušen 1941.</s>

<s>Prvo rušenje 
29. jula 1914. oko 1.30 posle ponoći sa svojim vodom pontoniraca uspeo da obori konstrukciju železničkog mosta preko Save, jedinoj tadašnjoj vezi Beograda sa levom obalom, sa koje su prestonicu već vrebale austrougarske trupe.</s><s>Posle nekog vremena odjeknula je snažna eksplozija.</s><s>Od nje se zatresao ceo glavni grad, a tri dela čelične konstrukcije survala su se sa stubova u Savu.</s><s>Napadačima je odsečen prilaz Beogradu, što je bilo ključno za odbranu prestonice na početku Prvog svetskog rata.</s><s>Ne samo da su Austrougari preko Save od tada mogli da pređu jedino čamcima i brodovima, već je kapetan Alić svoje vojnike nepovređene vratio na početne položaje.</s>

<s>Most danas 
Današnji stari železnički most izgrađen je po završetku Drugog svetskog rata, u okviru ratne reparacije i bio je jedini beogradski železnički most preko Save sve do izgradnje Novog železničkog mosta, 1979. godine.</s><s>Dugačak je 350, a visok 12 metara.</s><s>Preko njega saobraćaju vozovi između Srema i beogradske Glavne železničke stanice.</s><s>Most je poslednji put rekonstruisan 1986. godine, uz manje popravke 1995. i 1996. godine, a za 2009. godinu planirana je zamena 10 drvenih železničkih pragova sintetičkim.</s>

<s>Galerija</s>

<s>Izvori</s>

<s>Mostovi u Beogradu
Rešetkasti mostovi
Mostovi na Savi</s>

